אריק אבר

אריק אבר הוא אמן ספוקן וורד, משורר, מוזיקאי, מייסד ומנהל אמנותי של פואטרי סלאם ישראל. אבר נולד בברית המועצות לשעבר בעיר לנינגרד (בימינו סנקט פטרבורג) ועלה לישראל בינואר 1990 יחד עם הוריו. הוא גדל בירושלים. לאחר שירותו נדד מחוץ לישראל והתגורר, בין היתר, בלונדון, בריסל ואיסטנבול. באותן שנים עסק בקרקס ותיאטרון רחוב. בשנת 2009 חזר ארצה. כיום מתגורר בפרדס חנה עם בתו ובנו 2008 היה הראשון לייצג את ישראל בתחרות פואטרי סלאם בינלאומית בפריז. 2012 הפיק יחד עם עמית אולמן ונילי קופלר את ערב הפואטרי סלאם הראשון בישראל שהתרחש בתיאטרון האינקובטור בירושלים. במהלך עשר השנים הבאות תחת ניהולם האמנותי של אבר וקופלר הפך הפואטרי סלאם לתופעה תרבותית נרחבת והתבסס כז'אנר אמנותי חדש בישראל. 2014 - 2017 העלה ב"תיאטרון החנות" את "ביטמילה" אחד ממופעי הספוקן וורד המוזיקליים הראשונים בארץ. הפרויקט נוצר יחד עם המוזיקאי קובי בן עזרא שגם הלחין רבים מהשירים. בהמשך, הפרויקט הפך למופע סולו של אבר. בינואר 2017 ביים והנחה את סדרת הטלוויזיה "הקרם דה לה סלאם" ששודרה בערוץ הראשון ובה התארחו אמני ספוקן-וורד ומשוררים אורחים. בין המשתתפים היו ג'ימבו ג'יי, איציק פצצתי, עמית אולמן, שאנן סטריט, יורם טהר לב, עלמה דישי, צביה מרגליות רוני סומק, להקת טיפקס, קרולינה, מרגול ואחרים. התוכנית הייתה ההפקה האחרונה של רשות השידור וירדה מהמסך עם פירוקה. יוני 2018 העלה יחד עם המוזיקאי תומר בר את המופע "אתה חי אתה מת" שמורכב משירי השניים ועוסק בתכניו בדיכאון, חרדה ומוות. באוגוסט 2018 יצא אלבום הבכורה של אבר "בינתיים אני יכול לומר" בהפקתו של נעם הלפר. באלבום אבר משתף פעולה עם המוזיקאים רונה קינן, אביב גדג', איציק פצצתי, דן מאיו, קמילה וגלעד בלום. מתוכו יצאו הסינגלים: מי אני מה (פלייליסט ערב גלגלצ), חתיכה מהלב (בחירת העורכים כאן 88), פרידה (זוכה הסרט הקצר הטוב ביותר בפסטיבל אסיף 2017), בינתיים וכמה עצות למנהיג צעיר (זוכה הפרס לקליפ האנימציה של השנה פסטיבל אסיף 2018). בדצמבר 2018 יצא לאור הספר "בקול רם" שאותו ערך יחד עם נילי קופלר ונעמה לופו ומאגד בתוכו את רב אמני הספוקן וורד הבולטים בישראל כמו גם צר זמן היסטורי של התפתחות הז'אנר. באפריל 2019 יזם, אצר והפיק את הפרויקט "שירה בתנועה" יחד עם יעל עוזסיני ונילי קופלר. הפרויקט הפגיש בין עשרה אנימטורים ועשרה אמני ספוקן וורד ובמהלכו נוצרו 10 סרטי אנימציה של שירה מדוברת. ביוני 2019 הוציא מיני-אלבום (EP) בשם "אבא בהתהוות" ובו שבע רצועות קצרות על תחושותיו של אדם שעתיד להפוך לאב. את האלבום הלחין המוזיקאי תומר בר. בינואר 2020 קיבל בשם "פואטרי סלאם ישראל" את פרס ראש העיר ראשון לציון למצוינות בשפה העברית על שם מאיר אריאל. 2021 יצר יחד עם עמית אולמן וג'ימבו ג'יי את המופע "שירה חייבת" עם גרסאות צ'לו ופסנתר לשירי השלושה. 2022 החל לנהל אמנותית את חלל המופעים "סטודיו 213" בקיבוץ גלויות ת"א. 2022 יזם, הפיק וערך, יחד עם ד"ר אמיר חרש את פרויקט "הוצאה לאוזן" שמטרתה להוציא לאור ספרי אודיו של ספוקן-וורד. במהלך השנה יצאו שלושה ספרים בפרי עטן של טל כהן, ענת דרימר ועלמה קיני. 2022 יצר יחד עם המוזיקאי מעין פרלמן את המופע "חצי חיים" עם שירים מאלבום שעתיד לראות אור ב-2024 2023 החל לבקר שירה במוסף הספרים של עיתון "ישראל היום" כיום אבר מנהל אמנותית, יחד עם נילי קופלר, את "פואטרי סלאם ישראל". כעולה מברית המועצות אבר משתף פעולה עם קבוצת "הבריגדה התרבותית", שהקימה אלקס ריף, שפועלת להנגיש את תרבות ברית המועצות לקהל ישראלי. הוא מרבה להופיע בערבי "טוסובקה" בהפקתם. אבר חתום בלייבל "בדיבור" של תיאטרון האינקובטור ומופיע באופן קבוע במופעי סולו בליווי לופר ומופעי להקה בהם הוא מארח אמנים שונים. 2018: בינתיים אני יכול לומר 2019: אבא בהתהוות, EP אריק אבר, ברשת החברתית פייסבוק אריק אבר, ברשת החברתית אינסטגרם אריק אבר, סרטונים בערוץ היוטיוב אריק אבר, באתר אפל מיוזיק (באנגלית) אריק אבר, באתר ספוטיפיי אריק אבר, באתר בנדקמפ אורי זר אביב, ‏"הגורו של הספוקן וורד בישראל, אריק אבר, מוציא אלבום בכורה", באתר "Time Out ישראל", 10 באוקטובר 2018 נעם פרתום, "התשובה הרוסית לערס פואטיקה", 31 בינואר 2016 תומר מיכלזון, אריק אבר ומופעי הפואטרי-סלאם הלוהטים, באתר הארץ, 7 במאי 2014 חוצה ישראל עם קובי מידן - אריק אבר, סרטון באתר יוטיוב, 2 בפברואר 2016 רותי קדוש, הפה הגדול של הפואטרי סלאם מציג: עצות למנהיג, באתר ישראל היום, 10 באוקטובר 2018 עמוס אורן, אריק אבר - משורר בלהט, באתר הבמה, ‏3 בספטמבר 2018